《刘参议维信赴广东索诗未及赋而其子应占入翰林因以寄贺》
明代·顾清

使节初传五岭秋，郎君又报上瀛洲。书香父子贤相继，文学朝廷宠更优。

到处江山争送喜，向来烟雨莫深愁。旬宣益重酬恩地，只尺薇垣即凤楼。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。